CELEX: 22013D0311
Language: el
Date: 2013-03-18 00:00:00
Title: 2013/311/ΕΕ: Απόφαση της μεικτής επιτροπής ΕΕ-ΔΟΠΑ, της 18ης Μαρτίου 2013 , για την έγκριση παραρτήματος σχετικά με την αεροπορική ασφάλεια του μνημονίου συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας

25.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/49
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ-ΔΟΠΑ
   της 18ης Μαρτίου 2013
   για την έγκριση παραρτήματος σχετικά με την αεροπορική ασφάλεια του μνημονίου συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας
   (2013/311/ΕΕ)
   Η ΜΕΙΚΤΗ ΕΠΙΤΡΟΠΗ EE-ΔΟΠΑ,
   Έχοντας υπόψη το μνημόνιο συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας για τη δημιουργία πλαισίου ενισχυμένης συνεργασίας (ΜΣ ΔΟΠΑ), το οποίο άρχισε να ισχύει στις 28 Μαρτίου 2012, και ιδίως το άρθρο 7 παράγραφος 3 στοιχείο γ),
   Εκτιμώντας
   ότι είναι σκόπιμο να συμπεριληφθεί παράρτημα σχετικά με την αεροπορική ασφάλεια στο ΜΣ ΔΟΠΑ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το παράρτημα της παρούσας απόφασης, το οποίο αποτελεί αναπόσπαστο μέρος του ΜΣ ΔΟΠΑ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Μόντρεαλ, 18 Μαρτίου 2013.
      
         
            Για τη μεικτή επιτροπή ΕΕ-ΔΟΠΑ
         
         
            Οι Πρόεδροι
         
      
      
         
            Για την Ευρωπαϊκή Ένωση
         
         Matthias RUETE
      
      
         
            Για τον Διεθνή Οργανισμό Πολιτικής Αεροπορίας
         
         Raymond BENJAMIN
      
   
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ II
            
               ΑΣΦΑΛΕΙΑ ΤΗΣ ΑΕΡΟΠΟΡΙΑΣ ΑΠΟ ΕΚΝΟΜΕΣ ΕΝΕΡΓΕΙΕΣ
            
            1.   Στόχοι
            
            
                        1.1.
                     
                     
                        Τα συμβαλλόμενα μέρη συμφωνούν να συνεργαστούν για την ασφάλεια της αεροπορίας από έκνομες ενέργειες στο πλαίσιο του μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας (ΔΟΠΑ) που υπογράφηκε στο Μόντρεαλ στις 28 Απριλίου 2011 και στις Βρυξέλλες στις 4 Μαΐου 2011.
                     
                  
                        1.2.
                     
                     
                        Συνεπή με τη δέσμευσή τους να επιτευχθεί κατάλληλο και βιώσιμο επίπεδο ασφάλειας της αεροπορίας από έκνομες ενέργειες σε παγκόσμιο επίπεδο, ιδίως με τα πρότυπα και τις συνιστώμενες πρακτικές της ΔΟΠΑ (ΣΠ), τα συμβαλλόμενα μέρη συμφωνούν να συνεργάζονται στενά στη διεξαγωγή των δραστηριοτήτων τους για την ασφάλεια της αεροπορίας από έκνομες ενέργειες.
                     
                  2.   Πεδίο εφαρμογής
            
            
                        2.1.
                     
                     
                        Για την επίτευξη των στόχων που αναφέρονται στην παράγραφο 1, τα συμβαλλόμενα μέρη συμφωνούν να συνεργάζονται με:
                        
                                    α)
                                 
                                 
                                    διεξαγωγή τακτικού διαλόγου σε θέματα ασφάλειας της αεροπορίας από έκνομες ενέργειες αμοιβαίου ενδιαφέροντος·
                                 
                              
                                    β)
                                 
                                 
                                    διεξαγωγή τακτικής ανταλλαγής πληροφοριών σχετικών με την ασφάλεια της αεροπορίας από έκνομες ενέργειες σύμφωνα με τους εφαρμοστέους κανόνες·
                                 
                              
                                    γ)
                                 
                                 
                                    συμμετοχή σε δραστηριότητες ασφάλειας της αεροπορίας από έκνομες ενέργειες·
                                 
                              
                                    δ)
                                 
                                 
                                    ανάλυση, κατά περίπτωση, της συμμόρφωσης των κρατών με τα πρότυπα της ΔΟΠΑ, της υιοθέτησης των συνιστώμενων πρακτικών της ΔΟΠΑ και της αποτελεσματικής εφαρμογής συστήματος εποπτείας της ασφάλειας της αεροπορίας από έκνομες ενέργειες·
                                 
                              
                                    ε)
                                 
                                 
                                    παρακολούθηση της συμμόρφωσης των κρατών μελών της ΕΕ με τα πρότυπα της ΔΟΠΑ, της υιοθέτησης των συνιστώμενων πρακτικών της ΔΟΠΑ και της αποτελεσματικής εφαρμογής συστήματος εποπτείας της ασφάλειας της αεροπορίας από έκνομες ενέργειες·
                                 
                              
                                    στ)
                                 
                                 
                                    συνέχιση της συνεργασίας σε κανονιστικά θέματα και θέματα θέσπισης προτύπων·
                                 
                              
                                    ζ)
                                 
                                 
                                    ανάπτυξη και παροχή τεχνικής συνδρομής·
                                 
                              
                                    η)
                                 
                                 
                                    προώθηση της περιφερειακής συνεργασίας·
                                 
                              
                                    θ)
                                 
                                 
                                    ανταλλαγή εμπειρογνωμόνων· και
                                 
                              
                                    ι)
                                 
                                 
                                    παροχή εκπαίδευσης στην ασφάλεια της αεροπορίας από έκνομες ενέργειες.
                                 
                              
                  3.   Εφαρμογή
            
            
                        3.1.
                     
                     
                        Τα συμβαλλόμενα μέρη μπορούν να θεσπίσουν πρακτικές ρυθμίσεις, καθορίζοντας αμοιβαία συμφωνημένους μηχανισμούς και διαδικασίες για την αποτελεσματική υλοποίηση της συνεργασίας στους τομείς που αναφέρονται στο σημείο 2.1. Οι εν λόγω πρακτικές ρυθμίσεις εγκρίνονται από τη μεικτή επιτροπή.
                     
                  4.   Διάλογος
            
            
                        4.1.
                     
                     
                        Τα συμβαλλόμενα μέρη συγκαλούν τακτικά συνεδριάσεις και/ή τηλεδιασκέψεις κατά τις οποίες συζητούν θέματα ασφάλειας της αεροπορίας από έκνομες ενέργειες αμοιβαίου ενδιαφέροντος και, κατά περίπτωση, συντονίζουν τις δραστηριότητές τους.
                     
                  5.   Ανταλλαγή πληροφοριών σχετικών με την ασφάλεια της αεροπορίας από έκνομες ενέργειες, από κοινού έρευνα/μελέτες και ανάλυση
            
            
                        5.1.
                     
                     
                        Με την επιφύλαξη των εφαρμοστέων κανόνων τους, τα συμβαλλόμενα μέρη θεσπίζουν πρακτικές ρυθμίσεις προσδιορίζοντας τις πληροφορίες και τις αναλύσεις που επιτρέπεται να ανταλλάσσουν μεταξύ τους με βάση τις πληροφορίες που συλλέγουν μέσω των αντίστοιχων προγραμμάτων ελέγχου και επιθεώρησης, καθώς και κοινό μηχανισμό που εγγυάται την εμπιστευτικότητα των πληροφοριών που λαμβάνει το ένα συμβαλλόμενο μέρος από το άλλο σύμφωνα με το άρθρο 6 του ΜΣ.
                     
                  
                        5.2.
                     
                     
                        Τα συμβαλλόμενα μέρη συνεργάζονται σε δραστηριότητες ασφάλειας της αεροπορίας από έκνομες ενέργειες με ανταλλαγή των σχετικών και ενδεδειγμένων δεδομένων, έρευνα, μελέτες, πληροφορίες και τεκμηρίωση, και με διευκόλυνση της αμοιβαίας συμμετοχής σε συνεδριάσεις.
                     
                  6.   Συμμετοχή σε δραστηριότητες ασφάλειας της αεροπορίας από έκνομες ενέργειες
            
            
                        6.1.
                     
                     
                        Για την εφαρμογή του παρόντος παραρτήματος, κάθε συμβαλλόμενο μέρος καλεί, κατά περίπτωση, το άλλο συμβαλλόμενο μέρος να συμμετέχει, σύμφωνα με τους καθιερωμένους κανόνες και διαδικασίες, σε συνεδριάσεις και δραστηριότητες σχετικές με την ασφάλεια της αεροπορίας από έκνομες ενέργειες, με σκοπό να διασφαλισθεί στενή συνεργασία και συντονισμός. Οι τρόποι της εν λόγω συμμετοχής καθορίζονται στις πρακτικές ρυθμίσεις που συμφωνούν τα συμβαλλόμενα μέρη.
                     
                  7.   Κανονιστικά θέματα
            
            
                        7.1.
                     
                     
                        Κάθε συμβαλλόμενο μέρος εξασφαλίζει ότι το άλλο συμβαλλόμενο μέρος τηρείται ενήμερο για όλες τις οικείες νομοθετικές και κανονιστικές διατάξεις, τα πρότυπα, τις απαιτήσεις και τις συνιστώμενες πρακτικές που ενδέχεται να επηρεάσουν την εφαρμογή του παρόντος παραρτήματος, καθώς και για κάθε τροποποίησή τους.
                     
                  
                        7.2.
                     
                     
                        Τα συμβαλλόμενα μέρη κοινοποιούν αμοιβαία και εγκαίρως τυχόν προτεινόμενες τροποποιήσεις των σχετικών οικείων νομοθετικών και κανονιστικών διατάξεων, προτύπων, απαιτήσεων και συνιστώμενων πρακτικών, εφόσον ενδέχεται να έχουν επιπτώσεις στο παρόν παράρτημα.
                     
                  
                        7.3.
                     
                     
                        Με σκοπό την εναρμόνιση των κανονισμών και των προτύπων ασφάλειας της αεροπορίας από έκνομες ενέργειες σε παγκόσμιο επίπεδο, τα συμβαλλόμενα μέρη αλληλοενημερώνονται σχετικά με τα τεχνικά κανονιστικά θέματα στον τομέα της ασφάλειας της αεροπορίας από έκνομες ενέργειες κατά τα διάφορα στάδια των διαδικασιών θέσπισης κανόνων ή ανάπτυξης προτύπων και συνιστώμενων πρακτικών (ΣΠ), και ενδεχομένως καλούνται να συμμετάσχουν στους συνδεδεμένους τεχνικούς οργανισμούς, κατά περίπτωση.
                     
                  
                        7.4.
                     
                     
                        Τα συμβαλλόμενα μέρη παρέχουν εγκαίρως μεταξύ τους πληροφορίες για αποφάσεις και συστάσεις που αφορούν την ασφάλεια της αεροπορίας από έκνομες ενέργειες.
                     
                  
                        7.5.
                     
                     
                        Η ΕΕ αρχίζει, εφόσον χρειάζεται, διάλογο με τη ΔΟΠΑ για την παροχή τεχνικών πληροφοριών σε περιπτώσεις στις οποίες προκύπτουν, σύμφωνα με την εφαρμογή της νομοθεσίας της ΕΕ, θέματα σχετιζόμενα με τη συμμόρφωση με τα πρότυπα και τις συνιστώμενες πρακτικές της ΔΟΠΑ.
                     
                  8.   Τεχνική συνδρομή
            
            
                        8.1.
                     
                     
                        Τα συμβαλλόμενα μέρη συντονίζουν την παροχή συνδρομής στα κράτη με σκοπό να διασφαλιστεί η αποτελεσματική αξιοποίηση των πόρων και η αποφυγή της επανάληψης των προσπαθειών και ανταλλάσσουν πληροφορίες και δεδομένα για έργα και προγράμματα τεχνικής συνδρομής που αφορούν την ασφάλεια της αεροπορίας από έκνομες ενέργειες.
                     
                  
                        8.2.
                     
                     
                        Τα συμβαλλόμενα μέρη συνεργάζονται στενά στην παροχή συνδρομής στα κράτη μέλη της ΕΕ και άλλες χώρες, όταν κρίνεται αναγκαίο, για να βελτιωθεί το επίπεδο αποτελεσματικής εφαρμογής κρίσιμων στοιχείων των κρατικών συστημάτων εποπτείας ασφάλειας της αεροπορίας από έκνομες ενέργειες και το επίπεδο της συμμόρφωσης με τις ΣΠ της ΔΟΠΑ. Στην εν λόγω συνεργασία συμπεριλαμβάνονται μεταξύ άλλων η ανταλλαγή πληροφοριών, η διευκόλυνση του διαλόγου μεταξύ των ενδιαφερόμενων συμβαλλόμενων μερών και ο συντονισμός των δραστηριοτήτων τεχνικής συνδρομής.
                     
                  9.   Περιφερειακή συνεργασία
            
            
                        9.1.
                     
                     
                        Τα συμβαλλόμενα μέρη δίνουν προτεραιότητα στις δραστηριότητες που αποβλέπουν στην επιτάχυνση της εφαρμογής των ΣΠ, εφόσον η περιφερειακή προσέγγιση προσφέρει δυνατότητες βελτίωσης της οικονομικής απόδοσης, της εποπτείας και/ή των διαδικασιών τυποποίησης.
                     
                  10.   Συνδρομή εμπειρογνωμόνων
            
            
                        10.1.
                     
                     
                        Με την επιφύλαξη των προγραμμάτων παροχής συνδρομής από εμπειρογνώμονες που αναπτύσσονται εκτός του πεδίου εφαρμογής του παρόντος παραρτήματος, τα συμβαλλόμενα μέρη καταβάλλουν προσπάθεια ώστε να τίθενται στη διάθεση της ΔΟΠΑ, εφόσον το ζητήσει, εμπειρογνώμονες με αποδεδειγμένη τεχνική εμπειρογνωμοσύνη σε συναφείς τομείς της ασφάλειας της αεροπορίας από έκνομες ενέργειες, για την εκτέλεση καθηκόντων και τη συμμετοχή σε δραστηριότητες που εμπίπτουν στο πεδίο εφαρμογής του παρόντος παραρτήματος. Οι όροι της εν λόγω παροχής συνδρομής από εμπειρογνώμονες καθορίζονται με πρακτική ρύθμιση μεταξύ των μερών.
                     
                  11.   Εκπαίδευση
            
            
                        11.1.
                     
                     
                        Κατά περίπτωση, κάθε συμβαλλόμενο μέρος διευκολύνει τη συμμετοχή προσωπικού του άλλου συμβαλλόμενου μέρους σε τυχόν προγράμματα εκπαίδευσης που παρέχει σχετικά με την ασφάλεια της αεροπορίας από έκνομες ενέργειες.
                     
                  
                        11.2.
                     
                     
                        Τα συμβαλλόμενα μέρη ανταλλάσσουν πληροφορίες για υλικό σχετικό με προγράμματα εκπαίδευσης για την ασφάλεια της αεροπορίας από έκνομες ενέργειες και, κατά περίπτωση, συντονίζουν και συνεργάζονται για την κατάρτιση προγραμμάτων εκπαίδευσης.
                     
                  
                        11.3.
                     
                     
                        Στο πλαίσιο δραστηριοτήτων υπαγόμενων στο άρθρο 9 του παρόντος παραρτήματος, τα συμβαλλόμενα μέρη συνεργάζονται για να διευκολύνουν και να συντονίζουν τη συμμετοχή σε προγράμματα εκπαίδευσης ασκουμένων οι οποίοι προέρχονται από κράτη ή περιφέρειες στα οποία παρέχεται τεχνική συνδρομή από ένα εκ των συμβαλλόμενων μερών.
                     
                  12.   Επανεξέταση
            
            
                        12.1.
                     
                     
                        Τα συμβαλλόμενα μέρη επανεξετάζουν τακτικά την εφαρμογή του παρόντος παραρτήματος και, εφόσον κρίνεται αναγκαίο, λαμβάνουν υπόψη τυχόν συναφείς εξελίξεις ως προς τις πολιτικές ή τις κανονιστικές ρυθμίσεις.
                     
                  
                        12.2.
                     
                     
                        Κάθε επανεξέταση του παρόντος παραρτήματος διενεργείται από τη μεικτή επιτροπή η οποία συστήνεται δυνάμει του άρθρου 7 του ΜΣ.
                     
                  13.   Έναρξη ισχύος, τροποποιήσεις και καταγγελία
            
            
                        13.1.
                     
                     
                        Το παρόν παράρτημα αρχίζει να ισχύει από την ημερομηνία έγκρισής του από τη μεικτή επιτροπή και παραμένει σε ισχύ μέχρι την καταγγελία του.
                     
                  
                        13.2.
                     
                     
                        Οι πρακτικές ρυθμίσεις που συμφωνούνται δυνάμει του παρόντος παραρτήματος αρχίζουν να ισχύουν από την ημερομηνία έγκρισής τους από τη μεικτή επιτροπή.
                     
                  
                        13.3.
                     
                     
                        Κάθε τροποποίηση ή καταγγελία των πρακτικών ρυθμίσεων που εγκρίνονται δυνάμει του παρόντος παραρτήματος αποτελεί αντικείμενο συμφωνίας μεταξύ των μελών της μεικτής επιτροπής.
                     
                  
                        13.4.
                     
                     
                        Το παρόν παράρτημα μπορεί να καταγγελθεί ανά πάσα στιγμή από οποιοδήποτε συμβαλλόμενο μέρος. Η καταγγελία παράγει αποτελέσματα έξι μήνες από την ημερομηνία παραλαβής της σχετικής έγγραφης κοινοποίησης από συμβαλλόμενο μέρος προς το άλλο, εκτός εάν η εν λόγω κοινοποίηση καταγγελίας ανακληθεί με την κοινή συναίνεση των συμβαλλόμενων μερών πριν από τη λήξη της εξάμηνης προθεσμίας.
                     
                  
                        13.5.
                     
                     
                        Κατά παρέκκλιση κάθε άλλης διάταξης του παρόντος άρθρου, εάν καταγγελθεί το ΜΣ, καταγγέλλονται ταυτόχρονα το παρόν παράρτημα και οποιαδήποτε πρακτική ρύθμιση έχει εγκριθεί δυνάμει αυτού.»